Document ID: 32000R0354

KOMISSION ASETUS (EY) N:o 354/2000,
annettu 16 päivänä helmikuuta 2000,
asetuksen (EY) N:o 1547/1999 muuttamisesta Kiinaan suuntautuvien tiettyjen jätelajien siirtojen valvontamenettelyistä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1), sellaisena kuin se on viimeksi muutettuna komission päätöksellä 1999/816/EY(2), ja erityisesti sen 17 artiklan 3 kohdan,
sekä katsoo seuraavaa:
(1) Kiina jätti 7 päivänä joulukuuta 1999 virallisen pyynnön saada tuoda tietyt asetuksen (ETY) N:o 259/93 liitteessä II luetellut jätteet ilman mitään valvontamenettelyä noudattamatta mainitun asetuksen liitteessä IV lueteltuihin jätteisiin sovellettavaa valvontamenettelyä.
(2) Jätteistä 15 päivänä heinäkuuta 1975 annetun neuvoston direktiivin 75/442/ETY(3), sellaisena kuin se on viimeksi muutettuna komission päätöksellä 96/350/EY(4), 18 artiklalla perustetulle komitealle on ilmoitettu tästä virallisesta pyynnöstä asetuksen (ETY) N:o 259/93 17 artiklan 3 kohdan mukaisesti 13 päivänä joulukuuta 1999.
(3) Kiinan uuden kannan huomioon ottamiseksi on näin ollen tarpeen muuttaa neuvoston asetuksen (ETY) N:o 259/93 mukaisista tiettyihin OECD:n päätöksen C(92) 39 lopullinen, muutettuna asetuksella (EY) N:o 334/2000(5), soveltamisalaan kuulumattomiin maihin suuntautuvien tiettyjen jätelajien siirtojen valvontamenettelyistä 12 päivänä heinäkuuta 1999 annettua komission asetusta (EY) N:o 1547/1999(6),
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 1547/1999 liitettä D seuraavasti lisäämällä seuraavat jätteiden nimikkeet kohtaan "KIINA":
1) Kaikki nimikkeet luokasta GH ("Kiinteät muovijätteet").
2) Luokasta GJ ("Tekstiilijätteet"):
TAULUKON PAIKKA
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä helmikuuta 2000.

Labels: 3
18
20